Земни пчели
Земните пчели (Bombus) са род едри мъхести пчели. Те са социални насекоми, живеещи на малки колонии. Женските земни пчели се разделят на по-едри майки и по-дребни безплодни работнички, но разликата между тях е слаба – при липса на майка работничките могат да отлагат яйца. Семейството съществува само един сезон. Цариците могат да живеят до една година.

Структурата на гнездото е сравнително проста и представлява неправилна топка от трева, мъх и пръчици, като често се изгражда в скривалище, което може да бъде например изоставена дупка на гризачи. Броят на индивидите в едно гнездо е различен и варира при различните видове, но обикновено не надвишава 500.

Докато търсят храна, земните пчели могат да достигнат скорост при полет до 15 m/s (54 km/h).

Цариците и работничките могат да жилят. За разлика от жилото на медоносните пчели, жилото на земните пчели няма контри, така че те могат да жилят многократно. Обикновено тези видове не са агресивни, но ще жилят и защитават гнездото си, ако се почувстват застрашени.

Класификация 
Родът земни пчели включва над 250 вида, групирани в 15 подрода.

Подрод Alpigenobombus

Подрод Alpinobombus

Подрод Bombias

Подрод Bombus sensu stricto

Подрод Cullumanobombus

Подрод Kallobombus 
 Вид Bombus soroeensis

Подрод Megabombus

Подрод Melanobombus

Подрод Mendacibombus

Подрод Orientalibombus

Подрод Psithyrus

Подрод Pyrobombus

Подрод Sibiricobombus

Подрод Subterraneobombus

Подрод Thoracobombus

Вижте също 
 Дърводелски пчели

Източници